કોંગ્રેસ ધારાસભ્ય સી.જે.ચાવડાએ વધુમાં કહ્યુ કે, એક માથા સામે 10 માથા લાવીશું શું થયુ તેનું? 10 માથા તો ન આવ્યા પરંતુ દેશનાં સૈનિકો શહિદ થતા આપણે સૌ જોઇ રહ્યા છે. જે ખુબ જ ચિંતાની વાત છે. નર્મદામાં જેટલુ પાણી નથી તેથી વધુ દારૂ ગુજરાતમાં પકડાય છે, પરંતુ સરકાર તે જવાબ નથી આપતી કે આ દારૂને ગુજરાતમાં પ્રવેશ કેવી રીતે મળી જાય છે. મુખ્યમંત્રી વિજયભાઇ રૂપાણી કહે છે કે, અમારા 6 ફૂટનાં ગૃહમંત્રી. તમારા 6 ફૂટનાં ગૃહ મંત્રીને અભિનંદન પણ તેમને લાગે છે કે માત્ર 6 ફુટ ઉપરનું જ દેખાય છે, નીચેનું તેમને દેખાતુ નથી. ગુજરાતમાં થતા કોઇ પણ અન્યાય હોય કે દિકરી પર થતો દિષ્કર્મ હોય શું તેનો ક્યારે પણ રિપોર્ટ મુક્યો કે જાહેર કર્યો આ સરકારે? સરકારની આ નીતિએ ગુનેગારને ક્યાકને ક્યાંક છાવરવાનું જ કામ કર્યુ હોય તેવુ સ્પષ્ટપણે લાગી રહ્યુ છે.